Առհասարակ, 2008-2009 թթ. App Store –ի երևան գալը բեկումնային եղավ մի շարք ծրագրավորողների համար: Նա հնարավորություն տվեց խաղերն ուղղակիորեն վաճառել՝ շրջանցելով հրատարակչին: Իհարկե, քաոսից խուսափելու համար Apple-ում գործում է «ֆեյսքոնթրոլի» ինքնատիպ համակարգ, բայց այն լուրջ հնարավորություններ է քո առաջ բացում: Հենց App Store –ի ի հայտ գալու շնորհիվ էր, որ մենք մտածեցինք մինիմալիստական նախագծի մասին: Կարելի է ասել, որ հենց այդ պահին սկսվեցին մեր փորձերն ու աշխատանքային մշակումները, որոնք էլ հետագայում Shadowmatic-ի հիմքը կազմեցին: